stanford-oval/wikipedia huggingface dataset:
אישטוואן סלני
הערות שוליים

↑  "Születési bejegyzése a zólyomi izraelita hitközség születési akv. 14/1904. folyószáma alatt". נבדק ב-2020-07-27.
1 2  Budapest VII. kerületi állami halotti anyakönyv 326/1971.
↑  "Szelényi József halotti bejegyzése a Budapest VII. kerületi polgári halotti akv. 473/1972. folyószáma alatt". נבדק ב-2020-07-27.
↑  Szelényi Józsefné elhunyt (1965. június 23.) Népszabadság, 23. évfolyam, 146. szám
↑  "Szülei házasságkötési bejegyzése az egri polgári házassági akv. 103/1900. folyószáma alatt". נבדק ב-2020-07-27.
| --- | --- |
בקרת זהויות :  NLI: 987007268768905171  PLWABN: 9810651114805606  BIBSYS: 3092543  BNE: XX1792720  BnF: cb14777725b (data)  CiNii: DA09044377  GND: 127388052  ISNI: 0000 0001 0854 9901  LCCN: n82063899  LNB: 000147106  NKC: kup20010000097658  NLA: 35624307  NSK: 000403081  NTA: 075073234  RERO: 02-A003882212  SUDOC: 145590658  Trove: 1019224  VIAF: 8407473   WorldCat (עם VIAF): 8407473
אייל רוסה

| אייל רוסה |
| --- | --- |
 אייל סמבר (זכר)
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
תת־משפחה:: איילי העולם הישן
סוג:: אייל רוסה
שם מדעי
 Rusa ‏סמית, 1827

אייל רוסה (שם מדעי: Rusa), הוא סוג של אייל גדול-בינוני החי בדרום-מזרח אסיה וכולל שני מינים גדולים ושתי מינים בינוניים בגודלם. מקור השם "רוסה" שניתן לאחר המינים באיי סונדה הוא מהשפה המלאית ומשמעותו היא "אייל". המינים בסוג נחשבו באופן מסורתי כמינים בסוג אייל, אך בשנת 1827, הזואולוג הבריטי צ'ארלס המילטון סמית' הציע לסווג אותם בתוך סוג נפרד על בסיס קרבה גנטית, חיצונית ומורפולוגית וזוהי הדעה המקובלת כיום. כל המינים של אייל רוסה מאוימים במידה זו או אחרת מציד או אובדן בית גידול, והם רשומים בקטגוריות שימור מאוימות ברשימה האדומה של IUCN, אך שלושה מינים הובאו למדינות אחרות בהם האוכלוסייה שלהם משגשגת ואף גורמת לנזקים עקב מחסור בטורפים מקומיים.
מאפיינים

מיני אייל רוסה מתאפיינים בפרווה גסה ושעירה שצבעה בדרך כלל בגוונים כהים (חום ערמוני עד שחור). האוזניים של איילי רוסה עגולות ומשולשות בקצוות, אך בעוד שאצל המינים הגדולים הן רחבות מאוד, אצל המינים הקטנים הן צרות. הזנב קצר ועבה, והרגליים ארוכות. ההיכר של המינים בסוג הוא מבנה הקרניים: הקרן מורכבת מהמוטה המרכזית ומזוג סיעופים קטנים-בינוניים בתחילת ובאמצע הקרן. זאת לעומת הסוג אייל או אייל רוסרבוס בעלי הקרניים המסועפות.
בית הגידול של אייל רוסה מורכב מאזורים סבוכים וגשומים בדרך כלל, ולכל המינים בו יש הסוואה מושלמת על רקע הסביבה המיוערת שלהם: מין אחד נוהג לרבוץ על אדמה בוצית או פסולת עלים כשפרוותו הרטובה והחומה תתמזג לחלוטין איתה, למין אחד יש פרווה כהה מנוקדת המחקה את הצללים והאורות בעומק היער, ומין אחד בצבע שחור המתאים במיוחד עבור יערות חשוכים עם חופה סגורה המונעת את חדירת קרני השמש והוא הדין לגבי המין הרביעי והגדול. מיני אייל רוסה מחבבים מים והם עשויים לרחוץ בבוץ או ללקט מזון במים רדודים. התזונה שלהם כוללת שיחים, עשבים, עלים, שרכי מים, וכדומה.
הם בעלי חיים חברותיים החיים בקבוצות קטנות או בעדרים בגודל בינוני, אך הזכרים (בעיקר אצל המינים הקטנים) יהיו בדרך כלל בודדים ואגרסיביים. איילי רוסה פעילים בעיקר בשעות הלילה ובשעות הדמדומים, ובכך הם יוצאי דופן לעומת איילים גדולים אחרים; עם זאת, יש מהם הפעילים גם בחלק משמעותי של היום. איילי רוסה ידועים בשאגות שלהם הנשמעות מפי הזכרים בעיקר בעונת הרבייה על מנת למשוך נקבות ולהזהיר זכרים יריבים. משך ההריון של הנקבה הוא 240 ימים בממוצע, ולרוב נולד עופר יחיד.
מינים

אייל סמבר (Rusa unicolor; או רוסה סמבר) - המין הגדול בסוג ובין האיילים הגדולים באסיה. בעל רעמה בצוואר, כתם מדמם בגרון, זנב כהה וקרניים ענקיות. פרוותו חומה כשל המין הקודם. זהו המין הנפוץ בסוג: הטווח שלו משתרע החל מהודו ובהוטן, ועד האיים בורנאו וסומטרה האינדונזים. הובא לארצות הברית, ניו זילנד ואוסטרליה; באחרונות הוא נחשב לאיום ממשי על הפלורה והפאונה המקומית.
אייל טימור (Rusa timorensis; או רוסה ג'אווני) - אנדמי לאיי סונדה הקטנים באינדונזיה. זהו המין השני בגודלו בסוג והוא בעל פרווה חומה וגסה. ניכר מהמין הגדול בשפתיו הלבנות, באפו הכחלחל ובקרניו המתעקמות תחילה למטה. הובא לאוסטרליה.
אייל פיליפיני (Rusa marianna; או רוסה פיליפיני) אנדמי לאיים המרכזים בפיליפינים, אך נפוץ יותר מקודמו. בעל פרווה חומה-שחורה. הובא לאי גואם ונחשב למזיק בולט באי.
אייל אלפרד (Rusa alfredi; או רוסה אלפרד) - אנדמי לאיי ואסיאסן בפיליפינים. בעל פרווה ערמונית מנוקדת וצוואר וראש שחורים. זהו המין הנדיר והקטן בסוג.
גלריה

אייל סמבר
אייל טימור
אייל פיליפיני
אייל אלפרד
הערות שוליים

↑  ‏ Index Generum Mammalium: a List of the Genera and Families of Mammals Waszyngton: Government Printing Office, 1904, s. 613, seria: North American Fauna. (ang.)
↑  Pitraa, Fickela, Meijaard, Groves (2004). Evolution and phylogeny of old world deer. Molecular Phylogenetics and Evolution 33: 880–895.
| איילי העולם הישן |
| --- | --- | --- |
| אייל זהוב | אייל אנאמייט • אייל חזירוני • אייל קוהל • אייל קאלאמיאן |   |
| אייל אלדי | אייל אלדי |   |
| אייל ת'ורולד | אייל ת'ורולד |   |
| אייל | אייל אדמוני • אייל קנדי • אייל מרכז-אסייתי • אייל סיקה |   |
| אייל רוסה | אייל אלפרד • אייל פיליפיני • אייל טימור • אייל סמבר |   |
| אייל רוסרבוס | אייל ברסינגה |   |
| אייל נקוד | אייל נקוד |   |
| יחמור | יחמור אירופי • יחמור פרסי |   |
| אייל דוד | אייל דוד |   |
| מונטיאק הציצית | מונטיאק הציצית |  |
| מונטיאק | מונטיאק שחור • מונטיאק פי • מונטיאק מצוי • מונטיאק סיני • מונטיאק צהוב • מונטיאק גונגשאן • מונטיאק פוהאט • מונטיאק ענק • מונטיאק רוזוולט • מונטיאק אנאמייט • מונטיאק העלה • מונטיאק סומטרי |  |
איתי בן חמו

איתי בן חמו (נולד ב-6 בפברואר 2002) הוא כדורגלן ישראלי המשחק בעמדת הבלם בבני סכנין.
קריירה

בן חמו התחיל לשחק כדורגל בקבוצת הילדים של הפועל הוד השרון. בגיל 12 הצטרף למכבי פתח תקווה וכעבור שנתיים עבר למכבי תל אביב.
בקיץ 2021 הושאל לבית"ר תל אביב בת ים מהליגה הלאומית. ב-26 באוגוסט ערך את הופעת הבכורה שלו בהפסד 3-1 להפועל ראשון לציון. ב-18 באפריל 2022 הבקיע את שער הבכורה שלו בקבוצה בתיקו 2-2 נגד הפועל רעננה. בסיום העונה ירדה בית"ר תל אביב בת ים ובן חמו עזב את המועדון.
בקיץ 2022 חתם בהפועל רמת השרון במדיה שיחק כשנה וחצי.
ב-23 בינואר 2024 חתם בבני סכנין מליגת העל. שבוע לאחר מכן ערך את הופעת הבכורה שלו בקבוצה בניצחון 0-1 נגד מכבי נתניה. ב-9 במאי הבקיע את שער הבכורה שלו בקבוצה בניצחון 1-2 נגד הפועל חיפה.
הערות שוליים

↑  יגאל גולדשטיין, ‏תוספת להגנה: איתי בן חמו חתם בבני סכנין, באתר ערוץ הספורט, 23 בינואר 2024
איוון פרידמן

אין תמונה חופשית
איוון פרידמן (Yvonne Friedman, נולדה ב-8 באוקטובר 1946) היא היסטוריונית העוסקת בתולדות ארץ ישראל בתקופת מסעי הצלב ובשנאת ישראל בימי הביניים. בנוסף היא מכהנת כיו"ר מועצת רשות העתיקות וכחברת סגל אוניברסיטת בר-אילן.
ביוגרפיה

איוון פרידמן נולדה בשוודיה לרב זלמן אהרונסון וללוצי אהרונסון, וגדלה בנורווגיה, שם היה אביה הרב הראשי. ב-1959 עלתה המשפחה לישראל והתמקמה בקיבוץ עין הנצי"ב, שם למדה פרידמן בבית הספר המשותף בשדה אליהו. היא סיימה את לימודי התיכון בבית הספר התיכון העירוני ג' (צייטלין) בתל אביב.
את התארים האקדמיים בספרות והיסטוריה כללית למדה באוניברסיטת בר-אילן, שם סיימה את הדוקטורט בהדרכתו של פרופ' אברהם סולטמן, בנושא מהדורה מדעית לספרו של פטרוס ונרביליס (אנ') "נגד עקשותם המושרשת של היהודים". במקביל למדה ולימדה באוניברסיטה העברית אצל פרופ' יהושע פראוור, שפתח לפניה את עולם הצלבנים ותולדותיהם.
מ-1971 לימדה באוניברסיטת בר-אילן היסטוריה של ימי הביניים ולימודי ארץ ישראל. היא הייתה ראש המחלקה ללימודי ארץ ישראל וארכאולוגיה (1989–1990) ולהיסטוריה כללית (2011–2013) ואחת מעורכי כתב העת קתדרה (2000–2008). מ-2014 היא חברה בוועדת לוי לקביעת שכר חברי הכנסת ושמשה פעמיים כשופטת לפרס ישראל (ב-2003 בהיסטוריה וב-2016 בגאוגרפיה, ארכאולוגיה ולימודי ארץ ישראל) וחברה בוועדת השמות הממלכתית. מ-2010 מכהנת כראש הקתדרה על שם לזרוס פיליפס להיסטוריה כללית באוניברסיטה בר-אילן.
מחקריה עוסקים ברובם במסעות הצלב וימי הביניים. הנושאים העיקריים בהם הם:
תהליכי שלום בתקופה הצלבנית - מחקר זה עוסק בניסיונות שונים לביצוע הסכמי שלום בזמן מסעות הצלב שהיו מלחמות קודש.
פדיון שבויים בימי הביניים - מחקר זה עוסק בפדיון שבויים בצד המוסלמי, הצלבני והיהודי. הספר שפורסם בנושא זכה בפרס יצחק בן צבי.
שנאת ישראל בימי הביניים והוויכוח הנוצרי-יהודי - המחקר מתעסק בספרו של פטרוס ונרביליס שתקף את התלמוד בשמו בפעם הראשונה ומאה שנים לפני שריפתו בפריז.
צליינות נוצרית בימי הביניים ובעת החדשה.
נשים בחברה לוחמת בימי הביניים
הלימוד - מחקר ראשון בלתי תלוי של תופעת ה"לימוד". ה"לימוד" הוא מעין פסטיבל שפועל לחיזוק היהדות על גווניה - מאפיית חלות ועד פילוסופיה - שמתקיים אחת לשנה בקהילות יהודיות ברחבי העולם, אך מאורגן מחוץ למסגרת הקהילתית ובמופגן לא כחלק ממנה. במחקר היא בודקת את השפעת הכנסים על הזהות היהודית של משתתפיו בארצות שונות.
ארץ ישראל בתקופה הצלבנית
פרידמן נשואה, אם לשישה, בהם מנכ"ל משרד השיכון אביעד פרידמן, חברת הכנסת לשעבר תהלה פרידמן, וראש מדרשת הרובע הרבנית דנה סליי.
רשימת פרסומים > ספרים

עם יעל גוטר, לימוד – צעד במסע אל הזהות היהדות, רמת גן: מרכז רפפורט, רמת גן ,2010.
Interludes of Peace: Perceptions and Practices of Peacemaking in the Medieval Near East (in preparation)
Encounter between Enemies: Captivity and Ransom in the Latin Kingdom of Jerusalem. Leiden: E.J.Brill (2002), ix+293 pp.
Petri Venerabilis adversus iudeorum inveteratam duritiem. Corpus Christianorum, Continuatio Mediaevalis 58. Turnhout: Brepols (1985), lxx +220 pp.
רשימת פרסומים > כעורכת

עם יוסף דרורי (עורכים), ירושלים בתקופה הממלוכית, ירושלים: יד בן צבי, 2012.
עם יהושע שוורץ, זאב ספראי (עורכים), חקרי ארץ, מחקרים בתולדות ארץ ישראל, רמת גן: הוצאת אוניברסיטה בר-אילן, 1997.
With B-S Albert and S. Schwartzfuchs, Bar-Ilan Studies in Medieval History 4: Medieval Studies in Honour of Avrom Saltman, .Ramat Gan: Bar-Ilan University Press, 1996
Religion and Peace: Historical Aspects, Abingdon, Oxon: Routledge, 2018.
אזיקון

אזיקון
אזיקונים בשלל גדלים
אזיקון (באנגלית: Zip tie או Cable tie; מכונה גם חבק) הוא רצועה העשויה לרוב מפלסטיק, המשמשת לצורך הידוק או כריכת עצמים שונים ביחד.
עיצוב האזיקונים מאפשר להדק בקלות ובמהירות רבה יחסית עצמים שונים, ואילו הפעולה ההפוכה של הסרת ההידוק נדרשת למאמץ רב או לגזירה של האזיקון עם מספריים או סכין והוצאתו מכלל שימוש.
על אף שהאזיקון תוכנן במקור לצורך הידוק של חוטי חשמל, לאורך השנים נפוץ השימוש בו למגוון יישומים כגון אריזת מוצרים, בגינון ואף בתור אזיקים זמניים המשמשים את כוחות המשטרה וצבאות שונים ברחבי העולם.
אופן פעולה

האזיקון בנוי כסרט צר, דק וארוך, שבקצהו חור. בחור ישנה שן המאפשרת תנועה בכיוון אחד. לכל אורך הסרט, אך רק באחד משני הצדדים שלו, ישנן בליטות זעירות. הכנסת קצה הסרט לחור תיצור לולאה. אם קצה הסרט הוכנס לחור כאשר הבליטות שבסרט בכיוון "הנכון", לא ניתן למשוך את הסרט חזרה. הבליטות שבסרט נתפסות בשן שבחור, ולא מאפשרות למשוך את הסרט חזרה. יוצא שניתן רק לדחוף את הסרט לתוך החור, באופן שהלולאה שנוצרה בהתחלה הולכת וקטנה. בניגוד לכך, אם קצה הסרט הוכנס לחור כאשר הבליטות שבסרט בכיוון "הלא נכון", אין קושי למשוך את הסרט חזרה. פרט לכיוון "הנכון" ולכיוון "הלא נכון", אין אפשרות נוספת להכניס את קצה הסרט לחור.
היסטוריה

האזיקון הומצא במקור בשנת 1958 על ידי חברת מוצרי החשמל האמריקנית Thomas & Betts תחת שם המותג "Ty-Rap" ותוכנן במקור לצורך הידוק חוטי חשמל במטוסים. חומר העיצוב הראשוני של האזיקונים היה מתכת. לאורך השנים התפתח עיצוב האזיקונים וכיום הם מיוצרים במגוון רחב של צבעים, גדלים וחומרים.
ראו גם

שיפצור
אישטוואן סמושקזי

| --- | --- |
תמונת תבליט בפנתאון ההונגרי של סגד
 לידה:  1570 קולוז'וואר, טרנסילבניה - כיום קלוז', רומניה 
 פטירה:  29 במרץ 1612 (בגיל 42 בערך) אלבה יוליה, נסיכות טרנסילבניה (1570–1711) 
 מדינה:  הונגריה 
 מקום לימודים:  אוניברסיטת פדובה, אוניברסיטת היידלברג 
 שפות היצירה:  הונגרית 
 תקופת הפעילות:  מ-1593
 
אישטוואן סאמושקזי או סטפן זמוסיוס (בהונגרית:Szamosközy István ,לטינית:
Stefan Zamosius,‏ 1570–1612) היה מלומד הומניסט והיסטוריון הונגרי.
קורות חייו

לא יודעים הרבה פרטים על מסלול חייו. אישטוואן סמושקזי נולד ב-1565 או ב-1570 בקולוז'וואר, בטרנסילבניה, (כיום קלוז'-נאפוקה ברומניה) במשפחה קלוויניסטית של אצילים קטנים הונגרים שמוצאם, היה, כפי שמצביע שם המשפחה בחבל סאמושקז שבין הנהרות סומש (סאמוש) וטיסה להרי מרמורש (מרמורוש). האציל הטרנסילבני הבכיר לסלו שומבורי, לקח אותו לחסותו ושלח אותו ללימודים לצד בנו, שנדור שומבורי. אחר כך הקנצלר פרקש קובאצ'וצי, שיחד עם שומבורי וקנדה היה לתקופה חבר במועצת העוצרות של טרנסילבניה, שלח אותו ב-1591 ללימודים באוניברסיטת פדובה. ב-1592 נסע לרומא. ב-1593 פרסם ספר Analecta lapidum על כתובות האבן הרומאיות שנתגלו בטרנסילבניה, שטחי דאקיה לשעבר. כמו כן כתב על נומיסמטיקה.
בשובו מפדובה יצא למסע בגרמניה ולמד גם באוניברסיטת היידלברג. התחיל לכתוב בתחום ההיסטוריה.
בימי שלטונו של אישטוואן בוצ'קאי עבד בארכיון החצר הטרנסילבנית בדיולהפהרוואר, כיום אלבה יוליה. הנסיך בוצ'קאי מינה אותו כהיסטוריון החצר.
סמושקזי נפטר ב-1612 באלבה יוליה.
פעילותו

רבים מכתביו נשארו בכתבי יד או אבדו חלקית. מיחסים לו גם ספר בשם De originibus Hungaricis - על מוצאה של ההונגריה.
הכתבים שלו הידועים ביותר היו המעשיות ההונגריות והטרנסילבניות בשפה הלטינית (Rerum Transylvanarum Pentades și Hebdomades), שמהם נותרו קטעים בלבד.
סמושקזי נחשב להיסטוריון ההומניסטי הטוב והמקצועי ביותר בתקופתו.
כתב מאוחר יותר ספר על תולדות ההונגרים שלא פורסם מעולם אבל חלקים ממנו שרדו בהעקתים רבים. פרקש בתלן שמר חלקים גדולים מתוכו בהיסטוריה הטרנסילבנית שלו.
סאמושקזי כתב את ספרו לפי הדגם של ספרו של אנטוניו בונפיני, ב"עשיריות", קבוצות של עשרה ספרים במסורת של טיטוס ליביוס.
שמו של סמושקזי נקשר גם להשערה הבלשנית הראשונה לגבי השתייכות השפה ההונגרית למשפחת השפות הפינו-אוגריות שרמז על הקרבה הלשונית בין ההונגרים לאוגרים שעל נהר אוב.
ספרים

Analecta lapidum vetustorum et nonnullarum in Dacia antiquitatum
(אוסף של כמה כתובות עתיקות באבן בדאקיה)
Az erdélyi veszedelmekről (על הסכנות בטרנסילבניה - בטעות יוחסה לפאל אניידי, בעריכת אימרה מיקו Pál Enyedi. Kiadta Mikó Imre, Erdélyi Tört. Adatok Iנתונים מהיסטוריה של טרנסילבניה, I., Kolozsvár, 1855 – 1862);
Szamosközy történeti maradványai (שרידים מההיסטוריה של סאמושקזי) 4 כרכים, בעריכת שאנדור סילאגי,1876 – 1880:Hung. Hist. II., 21
כרך כ שביעיות - "או "הבדומאדות" (קבוצות של שבעה ספרים) - Hebdomades (Szamosközy István történeti maradványai (KiadtaSzilágyiSándor, I – IV.,Bp., . Monum. . 1. Rerum Ungaricarum libri IV. 1566 – 1586; 2, 1598 – 1599; 3. Hebdomades, 1603; 4. Magyar naplószerű feljegyzések, latin versek); עם הערות בצורתיומן בהונגרית, חרוזים לטיניים
Szamosközy István történeti maradványai (בעריכת בלה פטקו ושאנדור סילאגי Pettkó Béla és Szilágyi Sándor, Bp., 1889); Újabb pótlékok (kiegészítette Szilágyi Sándor, Tört. Tár, 1892);
Szamosközy műve az 1594. év eseményeiről (בעריכת דיולה סקפיSzekfű Gyula, Századok עשיריות, 1908); תולדות אירועי שנת 1594
תולדות טרנסילבניה Erdély története (válogatta, a bevezetést és a jegyzeteket írta Sinkovics István, Bp., 1963). בעריכת אישטוואן שינקוביץ'
לקריאה נוספת

Erdély Törtenéte, Budapest ,1963
Kulcsár Péter Humanista Történetírók, Szépirodalmi Könyvkiadó, Budapest 1977
הערות שוליים

↑  תולדות טרנסילבניה
| --- | --- |
בקרת זהויות :  BnF: cb121582751 (data)  GND: 119127946  ISNI: 0000 0000 7973 6221  LCCN: n83211085  NKC: xx0032104  NTA: 130830585  SUDOC: 030098688  VIAF: 37267633   WorldCat (עם VIAF): 37267633
אורי זוהר (ספורטאי)

אורי זוהר (14 בינואר 1937 – 5 בספטמבר 2002) היה ספורטאי ישראלי אלוף ישראל, שיאן ישראל במשך שנים ארוכות וזוכה מדליית ארד במשחקי אסיה (טוקיו 1958) בהדיפת כדור ברזל. הספורטאי היחיד שהשתתף באופן פעיל ב-8 מכביות.
ביוגרפיה

זוהר נולד בפתח תקווה, גדל בבת ים, ולמד בבית הספר לקציני ים עכו. את שירותו הצבאי עשה בחיל הים.
ביוגרפיה > מדליית ארד במשחקי אסיה

במשחקי אסיה שנערכה בטוקיו, יפן בשנת 1958 זכה זוהר במדליית ארד בהדיפת כדור ברזל בתוצאה של 14.75 מטר, אחרי פרדמון סין ברר מהודו שקבע שיא משחקים חדש של 15.04 מטר והיטושי גוטו מיפן (14.80 מטר). באותה שנה הוא גם הוכתר כשיאן אסיה להדיפת כדור ברזל וגם זכה בתואר "ספורטאי השנה".
הוא זכה להיות משביע האתלטים במכביה ה-11, והיה אחד ממדליקי המשואות בטקס פתיחת המכביה ה-13.
מלבד היותו ספורטאי פעיל הוא גם היה מאמן אתלטיקה שלקח תחת חסותו ספורטאים רבים. בין חניכיו ניתן למנות את הקופצת למרחק מיה קלה בנצור, האצן מולי אפשטיין, טובי סלילת, מריאן רכבוך ועוד רבים אחרים שהתאמנו תחתיו.
זוהר הקים את מחלקת המחוננים באגודת מכבי חיפה, שמטרתה הייתה לזהות בתלמידים פוטנציאל ולעזור להם לממשו.
בגיל 50 הוא הוכתר כאלוף העולם בהדיפת כדור ברזל לוותיקים. אורי זוהר זכה בפרס עירו, חיפה, בתחום הספורט. הוא הוכתר על ידי ההתאחדות לספורט כאחד מ-50 הספורטאים המצטיינים של ישראל מאז קום המדינה.
מותו

זוהר נפטר ב-5 בספטמבר 2002. הותיר אחריו את אשתו דבורה וארבעה ילדים, בהם הבכור איקה זהר ובן הזקונים דדי זהר.
הנצחתו

בשנת 2004, בעזרת עיריית חיפה ובעידוד משפחתו להנצחתו, נקראה כיכר על שמו של אורי זוהר בצומת הרחובות הראל ופלמ"ח שברוממה הישנה בחיפה, בסמוך למקום מגוריו.
ראו גם

ישראל במשחקי אסיה
הערות שוליים

↑  אתלטיקה במשחקי אסיה 1958, בוויקיפדיה באנגלית
אד דייוויס

| --- | --- |

דייוויס בשנת 2019
 לידה:  5 ביוני 1989 (בן 35) וושינגטון, ארצות הברית
 עמדה:  פאוור פורוורד, סנטר
 גובה:  2.06 מטר
 מספר:  17
 מכללה:  אוניברסיטת קרוליינה הצפונית
 דראפט:  בחירה מספר 13, 2010 טורונטו ראפטורס
 קבוצות כשחקן
 2010–2013   2010   2013–2014   2014–2015   2015–2018   2018–2019   2019–2020   2020–2021   2021–:  טורונטו ראפטורס   ←אירי בייהוקס   ממפיס גריזליס   לוס אנג'לס לייקרס   פורטלנד טרייל בלייזרס   ברוקלין נטס   יוטה ג'אז   מינסוטה טימברוולבס   קליבלנד קאבלירס
 הישגים כשחקן
 זכייה באליפות ליגת המכללות (2009)
אדוארד אדם "אד" דייוויס (באנגלית: Edward Adam "Ed" Davis; נולד ב-5 ביוני 1989) הוא כדורסלן אמריקאי, המשחק בקבוצת קליבלנד קאבלירס מליגת ה-NBA, בעמדות הפאוור פורוורד והסנטר.
אביו, טרי דייוויס שיחק ב-NBA, בין השנים 1989–2001.
קריירת תיכונים מכללות

בשנתו האחרונה כתלמיד ב"תיכון בנדקטין" אשר בריצ'מונד, וירג'יניה, הוביל דייוויס את קבוצת הכדורסל שלו לזכייה באליפות התיכונים של וירג'יניה עם ממוצעים של כ-22 נקודות, 14 ריבאונדים ו-7 חסימות למשחק. בסיום העונה זכה בתואר שחקן התיכונים המצטיין של העונה בווירג'יניה ("Mr. Virginia Basketball "), ונבחר להשתתף במשחק מקדונלד'ס אול-אמריקן.
בשנת 2008 החל ללמוד באוניברסיטת קרוליינה הצפונית בצ'אפל היל, ושיתף פעולה בקבוצת הכדורסל שלה (ה"טאר הילס") עם שחקני ה-NBA לעתיד טיי לוסון, ויין אלינגטון, דני גרין, טיילר האנסברו וטיילר זלר. בעונתו הראשונה קלע 6.7 נקודות בממוצע למשחק כשחקן ספסל, וזכה עם הקבוצה באליפות ליגת המכללות החמישית בתולדותיה. במשחק הגמר של הטורניר, מול מישיגן סטייט, קלע דייוויס 11 נקודות והוריד 8 ריבאונדים.
בעונה העוקבת כלל לא העפילו הטאר הילס לטורניר אליפות המכללות, לראשונה מזה 7 עונות, בין היתר בשל עזיבתם ל-NBA של השחקנים לוסון, אלינגטון, גרין והאנסברו. דייוויס עצמו הציג יכולת טובה עם ממוצעים של 13.4 נקודות, 9.6 ריבאונדים ו-2.8 חסימות למשחק, אך בפברואר 2010 נפצע בשורש כף היד ונאלץ להחמיץ את המשך העונה. באפריל 2010, לאחר שנתיים בקרוליינה הצפונית, הודיע על החלטתו לעזוב את האוניברסיטה ולהעמיד עצמו לבחירה בדראפט ה-NBA.
קריירה מקצועית > טורונטו ראפטורס

בדראפט ה-NBA‏ 2010 נלקח דייוויס בבחירה ה-13, על ידי טורונטו ראפטורס. לאורך עונת הרוקי שלו העמיד ממוצעים של 7.7 נקודות ו-7.1 ריבאונדים למשחק, ונשלח במהלכה לשחק בקבוצת אירי בייהוקס מליגת הפיתוח של ה-NBA.
קריירה מקצועית > ממפיס גריזליס

לאחר 45 משחקים בעונתו השלישית עם הראפטורס, 2012/2013, הועבר בטרייד לממפיס גריזליס. במסגרת הטרייד נשלחו לממפיס גם טיישון פרינס ואוסטין דיי, בעוד רודי גיי וחאמד חדאדי נשלחו לטורונטו, וחוסה קלדרון נשלח לדטרויט פיסטונס. בפלייאוף של אותה עונה העפיל דייוויס עם הגריזליס לגמר האזור המערבי, בו הפסידו לסן אנטוניו ספרס בתוצאה 0–4.
קריירה מקצועית > לוס אנג'לס לייקרס

לקראת עונת 2014/2015 חתם על חוזה לעונה אחת בלוס אנג'לס לייקרס. כשחקן הלייקרס קבע דייוויס שיאי קריירה בממוצעי נקודות (8.3), אסיסטים (1.2) וחסימות (1.2) למשחק, אך קבוצתו רשמה מאזן ניצחונות שלילי 21–61 (25.6%).
קריירה מקצועית > פורטלנד טרייל בלייזרס

ביולי 2015 חתם על חוזה ל-3 עונות בפורטלנד טרייל בלייזרס, עבור כ-20 מיליון דולר. בכל 3 עונותיו בקבוצה העפיל עמה לשלב הפלייאוף, וקלע במדיה 5.6 נקודות בממוצע למשחק.
קריירה מקצועית > ברוקלין נטס

ביולי 2018 חתם על חוזה לעונה אחת בברוקלין נטס, עבר כ-4.5 מיליון דולר.
קריירה מקצועית > יוטה ג'אז

לקראת עונת 2019/2020 חתם דייוויס על חוזה ביוטה ג'אז. בעונתו היחידה ביוטה מיעט לשחק, וקלע 1.8 נקודות בממוצע למשחק בלבד.
קריירה מקצועית > מינסוטה טימברוולבס

בנובמבר 2020 הועבר בטרייד לניו יורק ניקס, ומיד לאחר מכן נשלח בטרייד נוסף למינסוטה טימברוולבס.
קריירה מקצועית > קליבלנד קאבלירס

באוקטובר 2021 חתם דייוויס על חוזה בקליבלנד קאבלירס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | טורונטו | 65 | 17 | 24.6 | 0.576 | 0.000 | 0.555 | 7.1 | 0.6 | 0.6 | 1.0 | 7.7 |
| 2011/2012 | טורונטו | 66 | 9 | 23.2 | 0.513 | 0.000 | 0.670 | 6.6 | 0.9 | 0.6 | 1.0 | 6.3 |
| 2012/2013 | טורונטו | 45 | 24 | 24.2 | 0.549 | 0.000 | 0.647 | 6.7 | 1.2 | 0.6 | 0.8 | 9.7 |
| 2012/2013 | ממפיס | 36 | 4 | 15.1 | 0.517 | 0.000 | 0.569 | 4.4 | 0.2 | 0.4 | 1.3 | 5.1 |
| 2013/2014 | ממפיס | 63 | 4 | 15.2 | 0.534 | 0.000 | 0.528 | 4.1 | 0.4 | 0.3 | 0.7 | 5.7 |
| 2014/2015 | ל.א. לייקרס | 79 | 24 | 23.3 | 0.601 | 0.000 | 0.487 | 7.6 | 1.2 | 0.6 | 1.2 | 8.3 |
| 2015/2016 | פורטלנד | 81 | 0 | 20.8 | 0.611 | 0.000 | 0.559 | 7.4 | 1.1 | 0.7 | 0.9 | 6.5 |
| 2016/2017 | פורטלנד | 46 | 12 | 17.2 | 0.528 | 0.000 | 0.617 | 5.3 | 0.6 | 0.3 | 0.5 | 4.3 |
| 2017/2018 | פורטלנד | 78 | 0 | 18.9 | 0.582 | 0.000 | 0.667 | 7.4 | 0.5 | 0.4 | 0.7 | 5.3 |
| 2018/2019 | ברוקלין | 81 | 1 | 17.9 | 0.616 | 0.000 | 0.617 | 8.6 | 0.8 | 0.4 | 0.4 | 5.8 |
| 2019/2020 | יוטה | 28 | 1 | 10.8 | 0.478 | 0.000 | 0.500 | 3.8 | 0.4 | 0.4 | 0.3 | 1.8 |
| קריירה |  | 668 | 96 | 19.8 | 0.568 | 0.000 | 0.583 | 6.6 | 0.8 | 0.5 | 0.8 | 6.3 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | ממפיס | 8 | 0 | 6.0 | 0.417 | 0.000 | 0.750 | 1.4 | 0.0 | 0.0 | 0.1 | 1.6 |
| 2013/2014 | ממפיס | 7 | 0 | 3.6 | 0.300 | 0.000 | 0.000 | 2.1 | 0.0 | 0.1 | 0.4 | 0.9 |
| 2015/2016 | פורטלנד | 11 | 0 | 18.6 | 0.525 | 0.000 | 0.576 | 6.8 | 1.3 | 0.2 | 0.6 | 5.5 |
| 2017/2018 | פורטלנד | 4 | 0 | 17.8 | 0.500 | 0.000 | 0.250 | 8.0 | 0.0 | 0.0 | 0.3 | 2.8 |
| 2018/2019 | ברוקלין | 3 | 0 | 13.7 | 0.700 | 0.000 | 1.000 | 6.3 | 0.7 | 0.0 | 0.3 | 5.3 |

| קריירה |  | 33 | 0 | 11.8 | 0.500 | 0.000 | 0.568 | 4.6 | 0.5 | 0.1 | 0.4 | 3.2 |
הערות שוליים

1 2  ביוגרפיה, באתר ה"טאר הילס"
↑  סטטיסטיקות משחק הגמר, באתר sports-reference.com,‏ 6 באפריל 2009
↑  סטטיסטיקות המכללות של דייוויס, באתר sports-reference.com
↑  דייוויס מעמיד עצמו לבחירה בדראפט, באתר wralsportsfan.com,‏ 12 באפריל 2010
↑  רשימת הנבחרים בדראפט 2010, באתר basketball-reference.com
↑  ממפיס מצרפת את דייוויס, פרינס ודיי, באתר הקבוצה, 30 בינואר 2013
↑  דייוויס חותם על חוזה בלייקרס, באתר הקבוצה, 23 ביולי 2014
↑  דייוויס חותם על חוזה בפורטלנד באתר ESPN,‏ 3 ביולי 2015
↑  דייוויס חותם על חוזה בברוקלין, באתר הקבוצה, 23 ביולי 2018
↑  יוטה מחתימה את דייוויס, גרין ומודיאיי, באתר הקבוצה, 20 ביולי 2019
↑  מינסוטה מצרפת את דייוויס, באתר הקבוצה, 24 בנובמבר 2020
איוון וטניה קצ'רובסקי

|  מידע חסיד אומות העולם |
| --- | --- |
 אופן ההצלה:  החבאת משפחת כץ
 מספר היהודים שהציל:  3
 פרסים והוקרה:  חסיד אומות העולם (7 במרץ 1983) 
 קישורים חיצוניים
 יד ושם:  איוון וטניה קצ'רובסקי
 
איוון וטניה קצ'רובסקי (באנגלית: Ivan and Tania Kaczerowski) היו זוג איכרים מקוסטניו (בפולנית: Kosteniów), כיום במחוז לבוב באוקראינה, חסידי אומות העולם שהצילו את חייו של קלמן כץ (8.1.1921) בתקופת השואה, בנו של אחד מלקוחותיהם מהכפר הסמוך בריוחוביצ'י (בפולנית: Brzuchowice), מחוז פרזמישלני שבאוקראינה שכיום, ואז היה בשטח פולין.
לאחר המלחמה

משפחת כץ עברה לצ'כוסלובקיה ואז לאוסטרליה ב-1948/49 אך שמרה על קשר הדוק עם מציליהם, ילדיהם ונכדיהם. קלמן כץ המשיך בקביעות לשלוח להם מתנות וחבילות. בתחילת שנות ה-60 הציע קלמן למשפחת קצ'רובסקי להגר לאוסטרליה ואף קנה להם כרטיסי טיסה וחווה חדשה. איוון סירב בטענה כי הוא כבר זקן ואין ביכולתו ללמוד את השפה האנגלית ולהשתלב בחברה.
הכרה והנצחה

ב-7 במרץ 1983, יד ושם הכירו באיוון וטניה קצ'רובסקי כחסידי אומות העולם. עם זאת, בשל חוסר הקשרים הדיפלומטיים בין מדינת ישראל לברית המועצות באותן השנים, המדליה והתעודה הוענקו לנכדם של איוון וטניה שגם שמו הוא איוון, לאחר פטירתם רק ב-1994 בקייב.
לקריאה נוספת

The Path of the Righteous: Gentile Rescuers of Jews During the Holocaust, Mordechai Paldiel.
Memories of War, Kalman Katz.
הערות שוליים

↑  קלמן כץ, Memories of War, אוסטרליה, עמ' 35-36
↑  קלמן כץ, Memories of War, אוסטרליה, עמ' 37-38
1 2  ארכיון יד ושם, תיק 2474
↑  ארכיון יד ושם, תיק 2474
הנצחת פעילותם של איוון וטניה קצ'רובסקי בגן חסידי אומות העולם במוזיאון יד ושם.